**G r a d o n a č e l n i k**

KLASA: 940-01/16-01/128

URBROJ: 2117/01-02-17-5

Dubrovnik, 23. studenog 2017.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13-pročišćeni tekst), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog odluke o dodjeli koncesije za posebnu upotrebu pomorskog dobra za izgradnju kanalizacijskog sustava na otoku Šipanu k.o. Suđurađ.

1. Izvjestitelj o ovom predmetu bit će Marko Miljanić, privremeni pročelnik Upravnog odjela za turizam, gospodarstvo i more.

 S poštovanjem,

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za turizam, gospodarstvo i more, ovdje
3. Upravni odjel za poslove gradonačelnika, ovdje
4. Pismohrana

**Upravni odjel za poduzetništvo, turizam i more**

KLASA: 940-01/16-01/128

URBROJ: 2117/01-02-17-4

Dubrovnik, 23. studenog 2017.

 **GRADONAČELNIKU**

 **- o v d j e -**

**Predmet: Prijedlog zaključka o donošenju ODLUKE o dodjeli koncesije za posebnu**

 **upotrebu pomorskog dobra za izgradnju kanalizacijskog sustava na otoku Šipanu**

 **k.o. Suđurađ**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbe o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) Gradsko vijeće je dana 6. studenog 2017. godine, KLASA: 342-01/16-01/30, URBROJ: 2117/01-09-17-6 donijelo Odluku o osnivanju i imenovanju Stručnog povjerenstva za provođenje postupka za davanje koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Člankom 1. Odluke osnovano je Stručno povjerenstvo za koncesiju za posebnu upotrebu pomorskog dobra za izgradnju kanalizacijskogsustava na otoku Šipanu, k.o. Suđurađ.

Sukladno odredbi članka 19. stavak 1. točkom 2. Zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl., a stavkom 2. istog Zakona odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije, dok je člankom 26. propisano što sve zahtjev iz članka Uredbe mora sadržavati.

 Stručno Povjerenstvo za provođenje postupka za davanje koncesije za posebnu upotrebu Grada Dubrovnika je razmotrilo dostavljeni zahtjev od strane investitora Vodovod Dubrovnik d.o.o. za vodoopskrbu i komunalnu hidrotehniku, KLASA: 940-01/16-01/128, kojim se traži koncesija za posebnu upotrebu pomorskog dobra u svrhu izgradnje kanalizacijskog sustava na otoku Šipanu, na česticama zemlje 1475/1, 1603/7 i 1603/8 z.k.ul. POPIS i k.o. Suđurađ, dok je na dijelu čest.zem.1603/7 k.o. Suđurađ(novoformirana po provedbi prijavnog lista 1603/17 k.o. Suđurađ) planirana izgradnja uređaja za pročišćavanje otpadnih voda, u zemljišnim knjigama upisane kao pomorsko dobro, te je sastavilo zapisnik kojim je temeljem članka 28. Zakona i odredbama Uredbe koje se odnose na kriterijie za određivanje visine koncesijske naknade, utvrdilo visinu naknade u konkretnom slučaju.

Temeljem navedenog predlaže se Gradonačelniku Grada Dubrovnika donijeti sljedeći

Z A K L J U Č A K

1. Prihvaća se tekst Odluke o dodjeli koncesije za posebnu upotrebu pomorskog dobra za izgradnju kanalizacijskog sustava na otoku Šipanu k.o. Suđurađ.
2. Sastavni dio Zaključka jest i Odluka iz točke 1. ovog Zaključka.
3. Izvjestitelj je Marko Miljanić, privremeni pročelnik Upravnog odjela za turizam, gospodarstvo i more.

 S poštovanjem,

 Privremeni pročelnik:

 Marko Miljanić, univ. spec. oec.

PRILOZI:

* preslik Zapisnika
* Grafički prikaz

Gradsko vijeće

KLASA:

URBROJ:

Dubrovnik,

Na temelju članaka 19 i 37. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16 ), članka 24. Uredbe o postupku davanja koncesije na pomorsom dobru („Narodne novine“ br. 23/04, 101/04, 39/06, 63/08, 125/10, 102/11, 83/12 i 10/17) i Statuta grada Dubrovnika (Službeni glasnik grada Dubrovnika", broj-------) Gradsko vijeće Grada Dubrovnika na ---- sjednici održanoj dana---------------2017. donijelo je

  **ODLUKU**

 o dodjeli koncesije za posebnu upotrebu pomorskog dobra za izgradnju

 kanalizacijskog sustava na otoku Šipanu k.o. Suđurađ

 Članak 1.

Ovom Odlukom Gradsko vijeće Grada Dubrovnika (u daljnjem tekstu: DAVATELJ KONCESIJE) dodjeljuje Vodovod Dubrovnik d.o.o.za vodoopskrbu i komunalnu hidrotehniku, OIB 00862047577, Vladimira Nazora 19, (u daljnjem tekstu OVLAŠTENIK KONCESIJE), koncesiju za posebnu upotrebu pomorskog dobra, u svrhu izgradnje kanalizacijskog sustava na otoku Šipanu k.o. Suđurađ, a u skladu s lokacijskom dozvolom KLASA: UP/I-350-05/22-01/38, URBROJ:2117-05/2-07-23, s rješenjem pravomoćnosti KLASA: UP/I-350-05/14-01/46, URBROJ: 2117/01-15-14-2 od 4. rujna 2014. godine, izdanom od Grada Dubrovnika, Upravnog odjela za izdavanje i provedbu dokumenata prostornog uređenja i gradnje.

 Članak 2.

Koncesija iz čl.1. ove Odluke dodjeljuje se na česticama zemlje , na česticama zemlje 1475/1, 1603/7 i 1603/8 z.k.ul. POPIS i k.o. Suđurađ, dok je na dijelu čest.zem.1603/7 k.o. Suđurađ(novoformirana po provedbi prijavnog lista 1603/17 k.o. Suđurađ) planirana izgradnja uređaja za pročišćavanje otpadnih voda upisane kao pomorsko dobro u zemljišnim knjigama Općinskog suda u Dubrovniku, te evidentirane u Lokacijskoj dozvoli izdanoj od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/12-01/38, URBROJ:2117-05/2-07-23, s rješenjem pravomoćnosti KLASA: UP/I-350-05/14-01/46, URBROJ: 2117/01-15-14-2 od 4. rujna 2014. godine, izdanom od Grada Dubrovnika, Upravnog odjela za izdavanje i provedbu dokumenata prostornog uređenja i gradnje.

Područje obuhvata koncesije označeno je na grafičkom prikazu u privitku izrađenom od HIDROPROJEKT-ing projektiranje d.o.o., koji je sastavni dio ove Odluke.

Članak 3.

Ovom Odlukom utvrđeno je:

* da je Grad Dubrovnik, Upravni odjel za izdavanje i provedbu dokumenata prostornog uređenja i gradnje izdao lokacijsku dozvolu KLASA: UP/I-350-05/02-01/38, URBROJ:2117-05/2-07-23, s rješenjem pravomoćnosti KLASA: UP/I-350-05/14-01/46, URBROJ: 2117/01-15-14-2 od 4. rujna 2014. godine, izdanom od Grada Dubrovnika, Upravnog odjela za izdavanje i provedbu dokumenata prostornog uređenja i gradnje.
* da je navedena lokacijska dozvola izdana za građenje građevine infrastrukturne namjene, kanalizacijskog sustava na otoku Šipanu, k.o. Suđurađ.
* da je trasa cjevovoda između ostalih čestica planirana na česticama zemlje 1475/1, 1603/7 i 1603/8 z.k.ul. POPIS i k.o. Suđurađ, dok je na dijelu čest.zem.1603/7 k.o. Suđurađ(novoformirana po provedbi prijavnog lista 1603/17 k.o. Suđurađ) planirana izgradnja uređaja za pročišćavanje otpadnih voda koje se u zemljišnim knjigama vode kao pomorsko dobro.
* da je investitor navedene izgradnje infrastrukturne namjene Vodovod Dubrovnik d.o.o.za vodoopskrbu i komunalnu hidrotehniku.

Članak 4.

OVLAŠTENIK KONCESIJE je obvezan koristiti pomorsko dobro dodijeljeno ovom Odlukom u skladu sa zakonskim i podzakonskim aktima Republike Hrvatske, te posebnim uvjetima koji će se odrediti ugovorom o koncesiji.

 Članak 5.

Koncesija može prestati ili se ograničiti njen opseg korištenja ukoliko za vrijeme trajanja koncesije nastanu promjene zbog kojih je u javnom interesu potrebno koncesijski odnos prilagoditi novonastaloj situaciji, npr. da se u svrhu javnog interesa omogući ulaganje u infrastrukturu (polaganje cijevi za vodu ili kanalizaciju, ugradnja instalacija i sl.)

OVLAŠTENIK KONCESIJE i DAVATELJ KONCESIJE obvezuju se uskladiti područje koncesije s eventualnom promjenom prostorno-planske dokumentacije za vrijeme trajanja koncesijskog odnosa, na način da će po okončanju prostorno-planske dokumetacije, OVLAŠTENIK KONCESIJE posebnim elaboratom prikazati eventualna odstupanja u namjeni površina, te ga dostaviti DAVATELJU KONCESIJE na usklađenje Odluke.

OVLAŠTENIK KONCESIJE obvezan je posebice u odnosu na osiguranje i zaštitu okoliša.

Članak 6.

OVLAŠTENIK KONCESIJE je dužan, u roku ne dužem od 24 mjeseca od dana sklapanja Ugovora o koncesiji, dovršiti izgradnju građevine infrastrukturne namjene iz članka 3. ove Odluke te nakon izgradnje istu katastarski snimiti, radi njezina evidentiranja u katastarskim i zemljišnim knjigama.

OVLAŠTENIK KONCESIJE dužan je za svaku daljnju gradnju ili rekonstrukciju na koncesioniranom pomorskom dobru, osim realizacije predmetne lokacijske dozvole zatražiti suglasnost DAVATELJA KONCESIJE, te ishoditi potrebne dozvole sukladno propisima koji uređuju prostorno uređenje i gradnju.

 Članak 7.

Koncesija iz članka 2. dodjeljuje se na rok od 20 godina, od dana sklapanja Ugovora o koncesiji.

Na temelju ove Odluke zaključit će se ugovor o koncesiji na pomorskom dobru.

Ova Odluka prestaje važiti, ukoliko OVLAŠTENIK KONCESIJE odbije potpisati Ugovor o koncesiji.

Smatrat će se da je OVLAŠTENIK KONCESIJE odbio potpisati ugovor o koncesiji, ukoliko u roku od 30 dana od dostave ne potpiše i ne vrati predloženi tekst ugovora.

Naknada za korištenje pomorskog dobra utvrđuje se u iznosu od 10.344,70 kn (slovima: desettisućatristotinečetrdesetčetirikunesedamdesetlipa) kuna godišnje.

Način plaćanja naknade za koncesiju, druga prava i obveze DAVATELJA i OVLAŠTENIKA KONCESIJE utvrdit će se Ugovorom.

 Članak 8.

OVLAŠTENIK KONCESIJE dužan je prije sklapanja ugovora o koncesiji, DAVATELJU KONCESIJE dostaviti bjanko zadužnicu, kao instrument osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Članak 9.

Na temelju ove koncesije OVLAŠTENIK KONCESIJE obvezan se je pridržavati mjera sigurnosti te voditi osobitu brigu o zaštiti okoliša.

Članak 10.

OVLAŠTENIK KONCESIJE dužan je za svaku drugu eventualnu gradnju ili rekonstrukciju ishoditi suglasnost DAVATELJA KONCESIJE.

Članak 11.

U slučaju da OVLAŠTENIK KONCESIJE postupi protivno odredbama 3. do 7., članaka ove Odluke DAVATELJ KONCESIJE može oduzeti koncesiju, uz obvezu OVLAŠTENIKA KONCESIJE za naknadu štete.

Članak 12.

Kada se ispune uvjeti iz Odluke o koncesiji pomorskog dobra, ovlašćuje se Gradonačelnik Grada Dubrovnika za sklapanje Ugovora o koncesiji za posebnu upotrebu pomorskog dobra.

Članak 13.

Ova Odluka stupa na snagu osmog dana od dana objave u „Službenom glasniku Grada Dubrovnika“.

 Predsjednik Gradskog vijeća

 mr.sc.Marko Potrebica

**OBRAZLOŽENJE**

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) proveden je postupak davanja koncesije za posebnu upotrebu pomorskog dobra za izgradnju kanalizacijskog sustava na otoku Šipanu k.o. Suđurađ.

Sukladno odredbi članka 19. stavak 1. točkom 2. zakona, posebnom upotrebom pomorskog dobra smatra se gradnja na pomorskom dobru građevina i drugih objekata infrastrukture (ceste, pruge, vodovodna, kanalizacijska, energetska, telefonska mreža i sl., a stavkom 2. istog Zakona odluku o koncesiji za posebnu upotrebu u smislu stavka 1. ovog članka za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije.

Sukladno članku 26. Uredbe zahtjev za dodjelu koncesije na pomorskom dobru mora sadržavati:

* ime, prezime i prebivalište,odnosno naziv i sjedište podnositelja zahtjeva,
* idejno rješenje i/ili izjavu o namjeni upotrebe pomorskog dobra,
* očitovanje nadležnog tijela za prostorno uređenjeo značaju objekta za koji se traži posebna

 upotreba i očitovanje o usklađenosti idejnog rješenja s prostorno-planskom dokumentacijom.

 Društvo Vodovod Dubrovnik za vodoopskrbu i komunalnu hidrotehniku, je podnijelo zahtjev KLASA: 940-01/16-01/128, kojim se traži koncesija za posebnu upotrebu pomorskog dobra u svrhu izgradnje kanalizacijskog sustava na otoku Šipanu k.o. Suđurađ, na česticama zemlje1475/1, 1603/7 i 1603/8 z.k.ul. POPIS i k.o. Suđurađ, dok je na dijelu čest.zem.1603/7 k.o. Suđurađ(novoformirana po provedbi prijavnog lista 1603/17 k.o. Suđurađ) planirana izgradnja uređaja za pročišćavanje otpadnih voda.

Iz dokumentacije koja je priložena uz zahtjev proizlazi da se navedene čestice vode kao pomorsko dobro.

Na temelju dostavljene Lokacijske dozvole izdane od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/12-01/38, URBROJ:2117-05/2-07-23, s rješenjem pravomoćnosti KLASA: UP/I-350-05/14-01/46, URBROJ: 2117/01-15-14-2 od 4. rujna 2014. godine, izdanom od Grada Dubrovnika, Upravnog odjela za izdavanje i provedbu dokumenata prostornog uređenja i gradnje i dostavljenog geodetskog projekta obuhvata koncesije a izrađenom od strane ureda HIDROPROJEKT-ING projektiranje d.o.o, oznaka geodetskog projekta 2079/2014/O-9-2 od svibnja 2016. godine, ustanovljena je ukupna duljina trase vodoopskrbnog cjevovoda 1900m2, a površina građevne čestice uređaja za pročišćavanje otpadnih voda iznosi 168,94 m2.

Gradsko vijeće je dana 6. studenog 2017. godine, KLASA: 342-01/16-01/30, URBROJ: 2117/01-09-17-6 donijelo Odluku o osnivanju i imenovanju Stručnog povjerenstva za provođenje postupka za davanje koncesije za posebnu upotrebu pomorskog dobra Grada Dubrovnika ( dalje u tekstu: Odluka). Člankom 1. Odluke osnovano je Stručno povjerenstvo za koncesiju za posebnu upotrebu pomorskog dobra za izgradnju kanalizacijskog sustava na otoku Šipanu, k.o. Suđurađ.

Sukladno odredbama članaka 24. do 30. Uredbe, Stručno Povjerenstvo za provođenje postupka za davanje koncesije za posebnu upotrebu Grada Dubrovnika je razmotrilo dostavljeni zahtjev od strane društva Vodovod Dubrovnik za vodoopskrbu i komunalnu hidrotehniku, KLASA: 940-01/16-01/125, kojim se traži koncesija za posebnu upotrebu pomorskog dobra u svrhu izgradnje kanalizacijskog sustava na otoku Lopudu na česticama zemlje 1475/1, 1603/7 i 1603/8 z.k.ul. POPIS i k.o. Suđurađ, dok je na dijelu čest.zem.1603/7 k.o. Suđurađ(novoformirana po provedbi prijavnog lista 1603/17 k.o. Suđurađ) planirana izgradnja uređaja za pročišćavanje otpadnih voda. u zemljišnim knjigama upisane kao pomorsko dobro, te je sastavilo zapisnik kojim je temeljem članka 28. Zakona i odredbama Uredbe koje se odnose na kriterije za određivanje visine koncesijske naknade, utvrdilo visinu naknade u konkretnom slučaju.

Prilikom izračuna godišnje naknade za korištenje pomorskog dobra, primijenjena je odredba iz članka 28. Zakona kojom je određeno da se naknada za koncesije dane radi posebne upotrebe pomorskog dobra određuje u simboličnom iznosu osim za koncesije gradnje infrastrukture (vodovodna, kanalizacijska, energetska i telefonska) u kojem slučaju se naknada utvrđuje kao za gospodarsku upotrebu pomorskog dobra.

Temeljem svega navedenog Povjerenstvo predlaže godišnju naknadu kao što je to navedeno u prijedlogu ove Odluke.

Sukladno prethodno navedenom, predlaže se usvajanje prijedloga Odluke o dodjeli koncesije za posebnu upotrebu pomorskog dobra za izgradnju kanalizacijskog sustava na otoku Šipanu, k.o. Suđurađ.

UPUTA O PRAVNOM LIJEKU:

Protiv ove Odluke, može se izjaviti žalba u roku od 15 (petnaest) dana od dana primitka ove Odluke. Žalba se izjavljuje Ministarstvu mora, prometa i infrastrukture, putem Davatelja koncesije, u pisanom obliku izravno ili putem preporučene pošiljke.

Žalitelj je dužan istodobno jedan primjerak žalbe na isti način podnijeti Ministarstvu mora, prometa i infrastrukture, Prisavlje 14, 10 000 Zagreb.